יוליה (דמות)

יוליה בת גיגי (בצרפתית: Juliette fille de Gigi) היא הגיבורה הנשית של ויליאם שייקספיר, רומיאו ויוליה, שבה היא נערה צרפתייה בת 13.

== גילה של יוליה ==
במחזה, יוליה קרבה ליום הולדתה הארבעה עשר. היא נולדה ב"ערב חג הקציר" (1 באוגוסט), כך שיום ההולדת שלה חל ב-31 ביולי. יום הולדתה הוא "מכאן שבועיים", כך שזמן ההתרחשות של המחזה הוא באמצע יולי.
בתרבויות ובתקופות זמן רבות, נשים נישאו והולידו ילדים בגיל צעיר מאוד, כפי שמעידה ליידי קפולט עצמה במורת רוח על בתה: "לחשבוני, הייתי כבר אמך בגיל הזה, ואת עוד בתולה."

לעומת זאת, אביה מנסה לשכנע את הרוזן פריז, מחזר עשיר, שימתין מעט לפני שיחשוב לשאת את יוליה, מתוך תחושה שהיא עדיין צעירה מדי: "בתי זרה עדיין לעולם, לא ראתה ארבע-עשרה שנים עוד".

בשיר האנגלי שעליו מבוסס הסיפור ("רומאוס ויוליה" מאת ארתור ברוק),<ref name="Romeus and Juliet">[http://public.wsu.edu/~delahoyd/shakespeare/romeus.html The Tragical History of Romeus and Juliet], Arthur Brooke.</ref> מתקרבת יוליה ליום הולדתה השש עשרה, ורומיאו הוא בן גילה. לעומת זאת, בנובלה של מתיאו בנדלו עליה ביסס שייקספיר את המחזה, יוליה כמעט בת שמונה עשרה ורומיאו הוא בערך בן עשרים.<ref name="Franson, J. Karl 1996"></ref>

מבחינה עובדתית, פשוטי העם האנגלים בדרך כלל לא היו בשנות העשרה כאשר נישאו. אפילו בקרב בני האצולה של אותה תקופה כלה בת 13 הייתה נדירה מאד, ביחס מקורב של אחת מכל 1,000 כלות; באותה תקופה, הרוב המכריע של הכלות האנגליות היו לפחות בנות 19 כשנישאו לראשונה, וגיל הנישואין הממוצע באנגליה היה 25–26 שנים לנשים ו-27–28 לגברים. האצילות האנגליות היו לפחות בנות 16 כשהן נישאו, וגיל הנישואים הממוצע היה 19–21 (לעומת 24–26 שנים לאצילים האנגלים הגברים).<ref></ref>

הסבר אפשרי לפער זה נעוץ בכך שבאותה תקופה התפקידים של נשים צעירות גולמו על ידי ילדים טרם גיל ההתבגרות, וייתכן כי שייקספיר לקח בחשבון בעת הכתיבה את מבנה גופם, כמו גם את היותם של רומיאו ויוליה ממשפחות עשירות ולכן סביר יותר שיינשאו מוקדם יותר מפשוטי העם.<ref></ref>

== ביתה של יוליה ==
קיר הכניסה המכונה חומת ג'ולייט
ברחוב Via Cappello מס' 23 בעיר ורונה שוכן "קאסה די ג'ולייטה", בית מתחילת המאה ה-14 שנטען כי הוא בית משפחת קפולט ובשל כך הפך לאטרקציה תיירותית, על אף שהוא ריק ברובו. השם האמיתי של המשפחה שהתגוררה בו היה באיטלקית קפלטי (Cappelletti), משפחת אצולה, ולא קפולטי (Capuleti). מקורם של בני משפחת קפלטי הוא בדלמטיה ואלבניה, והם היו חלק מחיל הפרשים של הרפובליקה של ונציה, אשר לחמו עבורה מאז המאה ה-13. בבית מוצגת המרפסת של סצנת האהבה המופיעה בתמונה השנייה של המערכה השנייה (אם כי קריאה מדויקת תגלה כי מדובר שם דווקא בחלון), וכן חצר קטנה שבה פסל ברונזה של יוליה. זהו אחד האתרים המתויירים ביותר בעיר.

ישנן מספר אמונות טפלות ומסורות הקשורות באתר, וביניהן:
*האגדה מספרת כי מי שילטף את הצד הימני של החזה של הפסל שבחצר, יזכה לגורל טוב ומזל באהבה. עקב כך, שבו נשחקה המתכת בחלק של החזה
*אנשים רבים כותבים את שמותיהם ואת שמותיהם של יקיריהם על קירות הכניסה לבית, המכונה החומה של יוליה. במהלך שנת 2019,<ref name="Veronacom">
</ref> עבר המבנה שיקום וניקיון, והייתה כוונה לקבוע לוחות הניתנים להחלפה<ref name="Veronissima">
</ref> או יריעות לבנות מחוץ למבנה על מנת שהכתובות ייעשו עליהם.
*מכתבי אהבה קטנים מונחים מדי שנה ברבבות על קירות המבנה,. עובדי האתר מסירים אותם באופן קבוע על מנת לשמור על ניקיון החצר.<ref name="DesenzanoItaly"></ref>
*אוהבים נוהגים לרשום את שמם ושם מושא אהבתם על גבי מנעול, אותו הם מצמידים לשער המקושט הגדול שנמצא באחורי החצר.

=== מועדון יוליה ===
מאז שנות ה-30 הגיעו לורונה מכתבים המוענים ליוליה. נכון לשנת 2010, התקבלו מדי שנה למעלה מ-5,000 מכתבים, ש - 75% היו מנשים. קבוצת השולחים הגדולה ביותר הייתה של בני נוער אמריקאים.<ref name="Hooper 2010">
</ref>

המכתבים נקראים על ידי מתנדבים מקומיים שגם משיבים עליהם, שהתארגנו מאז שנות ה-80 במועדון יוליה (Club di Giulietta) אותו מממנת עיריית ורונה. אודות המועדון נכתב ספר מאת ליז וסיל פרידמן, שבעקבותיו נוצר בשנת 2010 הסרט מכתבים ליוליה.

== מבצעות ==
ג'ורג' דייו משנת 1816 ממיס אוניל בתפקיד ג'ולייט]]
סיפור האהבה שבמחזה הוא אחד הידועים בכל הזמן, והיווה השראה עבור הפקות ועיבודים רבים לרבות סרטים, מחזות זמר (למשל, וג'ולייט) ופארודיות. כשלתפקידה של יוליה נכנסו שחקניות (ולעיתים אף שחקנים) רבות, ביניהן:

===בעולם===
* מרי סונדרסון הייתה האישה הראשונה שגילמה כשחקנית את התפקיד, במהלך המאה ה-17. קודם לכן כל השחקנים היו גברים בלבד.
* פגי אשקרופט הייתה אחת היוליות הידועות ביותר בהיסטוריה, ובמיוחד בהפקה הלונדונית בשנת בבימויו של ג'ון גילגוד, שבה גילגוד ולורנס אוליבייה גילמו לסירוגין את תפקידיהם של רומיאו ומרקוציו.
* נורמה שירר בסרט רומיאו ויוליה של הבמאי ג'ורג' צוקור משנת 1936, עם לסלי הווארד היה רומיאו שלה.
* אדריאנה קאסלוטי שרה את תפקידה של יוליה המחפשת את רומיאו, בשירו של איש הפח "If I Only Had a Heart" בסרט הקוסם מארץ עוץ של ויקטור פלמינג משנת 1939.
* ג'ודי דנץ' בהפקה הלונדונית של פרנקו זפירלי בשנת 1960 בתיאטרון אולד ויק.
* משחקה של אוליביה הוסי בתפקיד הוא אחד המפורסמים, בסרט רומיאו ויוליה של פרנקו זפירלי משנת 1968 שהיה נכון לזמנו העיבוד המצליח ביותר בקופות של המחזה.
* ניב קיוזאק בשנת 1986 במסגרת חברת שייקספיר המלכותית, עם שון בין כרומיאו שלה.
* קלייר דיינס בגרסה המודרנית של באז לורמן משנת 1996, "רומיאו + יוליה", לצד לאונרדו דיקפריו בתור רומיאו.
* גוגו אמבתה-רו בהפקה משנת 2005.
* היילי סטיינפלד בעיבוד הקולנועי של קרלו קרלי, מול דאגלס בות' בתור רומיאו.

=== עיבודים מיוחדים ===
* דיפיקה פדוקון גילמה את יוליה בעיבוד ההינדי של סנג'אי לילה בהנסאלי ל-2013 לרומיאו ויוליה.
* תרזה פאלמר גילמה את תפקיד את ג'ולי גריג'יו, בת דמותה של יוליה בעיבוד לסרט הזומבים "מת עליה" משנת 2013, מול ניקולס הולט כ-R, בן דמותו הזומבי של רומיאו.
* בסרט המצויר "רומיאו ויוליה: חתום בנשיקה", יוליה היא למעשה כלבת ים לבנה, המדובבת על ידי פטרישיה טריפט בגרסה המקורית ועל ידי טליה ברקאי בדיבוב לעברית.
* בסרט המצויר נומיאו ויוליה, יוליה היא גמדת גינה בדיבובה שלאמילי בלאנט, שחזרה לתפקיד גם בסרט ההמשך עולמם הסודי של גמדי הגינה. בגרסאות של הסרטים בעברית דיבבה את הדמות דקלה הדר
* בסרט זוכה פרס האוסקר "שייקספיר מאוהב", מגלמת את היוליה הראשונה לכאורה בהיסטוריה העלמה ויולה דה לספס (גווינת' פלטרו), תחת זהות בדויה של גבר, תוך שהיא מנהלת רומן אסור עם וויליאם שייקספיר (ג'וזף פיינס).
* הזמרת והיוצרת האמריקאית טיילור סוויפט נכנסה לתפקיד יוליה בקליפ שלה לשיר Love Story, ובו הסוף שונה מטרגי לטוב.
* בסרט רוזליין משנת 2022, שהוא עיבוד קומי לטרגדיה, איזבלה מונר היא יוליה.

=== בישראל ===
המחזה הועלה ועובד פעמים רבות בישראל, ושחקניות רבות גילמו את תפקיד הנערה המאוהבת:
{| class="wikitable"
!שנה
!ההפקה
!תרגום
!במאי
!רומיאו
!יוליה
|-
|1957
|תיאטרון הקאמרי
|רפאל אליעז
|יוסף מילוא
|יוסף מילוא
|אורנה פורת
|-
|1975
|תיאטרון חיפה
|אברהם עוז
|גזה פרטוש
|מוני מושונוב
|ג'יטה מונטה
|-
|1978
|תיאטרון באר שבע
|אברהם עוז
|יורם פאלק
|דורון תבורי
|רבקה נוימן
|-
|1980
|"שקספרימנט" תיאטרון חיפה
|אברהם עוז
|עודד קוטלר
|מוחמד בכרי
|חוה אורטמן
|-
|1993
|אנסמבל עיתים במסגרת התיאטרון הקאמרי
|רפאל אליעז
|רנה ירושלמי
|נעם בן עזר, גדי צדקה, גיל צ'רנוביץ'
|פנינה ברט-צדקה, אייר וולפה, יפעת גלעדי, עמיחי פרדו
|-
|1994
|תיאטרון החאן
|אהוד מנור, חוסיין ברגותי
|פואד עווד, ערן בניאל
|ח'ליפה נאטור
|אורנה כץ, ענת פדרשניידר
|-
|1996-1994
|תיאטרון החאן עם תיאטרון אל-קאסבה מרמאלה
|אהוד מנור, חוסיין ברגותי
|ערן בניאל, פואד עווד
|
|
|-
|2000
|תיאטרון חיפה
|דורי פרנס
|יוסי פולק
|אבשלום פולק
|מיטל דוהן
|-
|2008
|תיאטרון תמונע
|אברהם עוז
|עידו שקד, טל ברנר, דפנה רובינשטיין
|יובל סטוניס
|רינת מטטוב
|-
|2011
|התיאטרון הקאמרי
|אלי ביז'אווי
|נועם שמואל
|דן שפירא
|נלי תגר
|-
|2015
|תיאטרון באר שבע
|אלי ביז'אווי
|עירד רובינשטיין
|תום אבני
|אביגיל הררי
|-
|2021
|תיאטרון הבימה
|אלי ביז'אווי
|משה קפטן
|עמית רהב
|רוני דלומי
|-
|2022
|תיאטרון גשר
|דורי פרנס
|אילאיל סמל
|נעם פרנק
|נטע רוט
|}
יש להזכיר גם את המחזה ההומוריסטי "הו, הו יוליה" של אפרים קישון משנת 1974, המציג המשך קורותיהם של רומיאו ויוליה לולא התאבדו, ובו גילמה את יוליה השחקנית שושיק שני, כשלצידה בעלה אריק לביא בתפקיד רומיאו.

== לקריאה נוספת ==
* "אילוף רומיאו של ג'ולייט" קרולין אי בראון; SEL: Studies in English Literature 1500–1900, Vol. 36, 1996
* "פרופיל פסיכולוגי של ג'ולייט של שייקספיר: או שזה היה רק הורמונים?" Nancy Compton Warmbrod The English Journal, Vol. 69, מס' 9 (דצמ' 1980), עמ'. 29

== קישורים חיצוניים ==

* [http://www.julietclub.com מועדון יוליה בורונה]
* [http://juliet.close-to-heart.org רשימת המעריצים של ג'ולייט] 
* [http://shakespeare-online.com/plays/romeoandjuliet/julietcharacter.html ניתוח דמותה של יוליה (באנגלית)]
* [http://www.thesourgrapevine.com/2017/11/why-did-shakespeare-make-juliet.html מדוע יצר שייקספיר את יוליה בת שלוש עשרה?]
* 

== הערות שוליים==

קטגוריה:דמויות ספרותיות
קטגוריה:דמויות ביצירות שייקספיר